Ný rannsóknastofnun , Hafrannsóknastofnun , rannsókna - og ráðgjafastofnun hafs og vatna , sem sameinar starfsemi núverandi Hafrannsóknastofnunar og Veiðmálastofnunar , tekur til starfa þann 1. júlí næstkomandi . Sigurður Guðjónsson hefur verið skipaður forstjóri hinnar sameinuðu stofnunar og vinnur hann nú að því að koma henni á laggirnar . Jóhann Sigurjónsson lét af starfi sem forstjóri Hafrannsóknastofnunar þann 31. mars sl. eftir 17 ár í embætti og fer til starfa í utanríkisráðuneytinu . Sjávarútvegs - og landbúnaðarráðherra hefur nú sett Ólaf S. Ástþórsson forstjóra Hafrannsóknastofnunar tímabundið frá 1. apríl til 30. júní 2016 . Ólafur hefur undanfarin 16 ár gegnt starfi vísindalegs aðstoðarforstjóra Hafrannsóknastofnunar og þar áður var hann sviðsstjóri á Sjó - og vistfræðisviði . Ólafur lauk BSc . prófi í líffræði frá Háskóla Íslands árið 1975 og doktorsprófi í sjávarlíffræði frá háskólanum í Aberdeen í Skotlandi árið 1980 .